Ацәымзақәа улаԥш ааузырҟәымгартә иԥшӡан, ԥштәы хкыс ҳәа дара ирымамыз егьыҟамызт ацәаԥшь, ацәҩежь, ацәиаҵәа, акаҳуаԥшшәыла, аразынԥшшәыла уҳәа еилыџьџьаауан, ахәаџьацәа зыӡбахә рҳәо иаҳахьаз џьанаҭтәи аҵла хкы рацәа иреиԥшха еилагылан ашьамаҟақәа ҳәа изышьҭаз, аҳәсақәа рнапҟазара ду зныԥшуаз, ари адунеи уаҩы дналганы алакәқәа ртәылахь дызгоз ацәымза чаԥақәа.